Kirde maakaitseringkonna kergejalaväe mündiga tunnustamise eesmärk on väärtustada kaitseliitlasi, kes näitavad teenistuses ja eritingimustes ka väljaspool teenistust kergejalaväelasele omaseid väärtusi nagu initsiatiiv, pühendumine ülesande täitmisele ja teenistuse asetamine oma isiklikest huvidest kõrgemale. Samuti väärtustada Kirde maakaitseringkonna alluvuses olevate tegevväelaste, vabatahtlike kaitseliitlaste, reservväelaste ja naiskodukaitse liikmete osalust, panust ning pühendumist sõjalisse riigikaitsesse.
#000002
Pronksist münt on võrdhaarne kolmnurk, mille iga tippu ühendavad sirglõigud kirjeldavad ühte kergejalaväe väärtust ja moodustavad kokkuvõttes ühise terviku. Esiküljel on Kirde maakaitseringkonna embleem koos klassi värviga karabiinidega (kuld, hõbe, pronks), tagaküljel aga kiri „EESTI EEST SURMANI“ ning järjekorra number.
#000003
Kergejalaväe münt on personaalne, individuaalse pühendumise eest omistatud tunnustus ja selle edasiandmine (välja arvatud pärandamine) ja müümine teistele isikutele on keelatud.
#000005